[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000002", "text": "Dylai pobl sydd ddim yn gallu, neu ddim yn teimlo\u2019n gyfforddus hefo mynd ar y we ddim colli allan ar gyngor a gwasnaethau hanfodol, medd Rhun ap Iorwerth AC."}, {"text_idx": "#000003", "text": "Defnyddiodd Rhun ddadl aelod unigol yn y Senedd yr wythnos hon i dynnu sylw at y ffaith fod mwy a mwy o wasanaethau ar gael ar-lein yn unig a bod hynny yn gallu arwain at eithrio digidol, a phobl yn colli allan ar fargeinion pan mae\u2019n dod i siopa neu ddewis cyflenwyr trydan, nwy ayb."}, {"text_idx": "#000007", "text": "Cyfeiriodd at yr enghraifft ddiweddar gan Lywodraeth Cymru o wneud i bobl orfod gwneud cais i adnewyddu eu tocynnau bws ar-lein. Penderfyniad annoeth, medd Rhun, yn enwedig o ystyried y grw\u0302p targed ar gyfer hyn."}, {"text_idx": "#000009", "text": "\u201cFe wnaeth fy swyddfa i felly gynnig y byddem ni yn helpu pobl i wneud eu ceisiadau tocyn bws ar-lein ac ers mis Medi, mae fy swyddfa wedi delio efo dros 300 o geisiadau am gerdyn bws Newydd ar wefan Trafnidiaeth Cymru. 300 o bobl oedd unai ddim yn teimlo\u2019n gyfforddus yn gwneud y cais eu hunain, neu hefo dim mynediad at ryngrwyd heblaw trwy ein swyddfa ni.\u201d"}, {"text_idx": "#000010", "text": "Cyfeiriodd hefyd at wasanaethau bancio ac am yr enghreifftiau niferus ar draws Cymru o ganghennau banc yn cau, gan orfodi pobl i wneud eu bancio ar-lein:"}, {"text_idx": "#000012", "text": "\u201cDyna pam dwi\u2019n galw ar i\u2019r Llywodraeth roi pwysau ar y sector breifat i sicrhau nad ydy cwsmeriaid yn cael eu hynysu ac yn dod dan anfantais os mai dim ond gwasnaethau ar-lein sy\u2019n cael ei gynnig.\u201d"}, {"text_idx": "#000014", "text": "\u201cEr ein bod yn cydnabod fod pawb ddim yn gyffyrddus a\u0302\u2019r rhyngrwyd, rydym am gefnogi pobl i wneud dewisiadau gwybodus ynghylch sut y maent yn cymryd rhan yn ddiogel mewn byd sy\u2019n fwyfwy digidol. Felly, rydyn ni eisiau annog pobl i ddefnyddio\u2019r rhyngrwyd, oherwydd rydyn ni\u2019n gwybod bod y manteision yno, ond mae\u2019n rhaid i ni ddarparu ar gyfer y bobl hynny nad ydyn nhw am ddefnyddio\u2019r rhyngrwyd neu nad ydyn nhw\u2019n gallu defnyddio\u2019r rhyngrwyd. Felly, rydym yn ymdrechu i annog defnyddio\u2019r rhyngrwyd: Mae menter arwyr digidol Cymunedau Digidol Cymru wedi hyfforddi dros 5,000 o wirfoddolwyr ifanc i helpu pobl hy\u0302n mewn ysbytai a chartrefi gofal i fynd ar-lein, a phrosiect arloesol arall yw cynllun benthyciad tabled y Fro, sydd yn caniata\u0301u i breswylwyr ledled Bro Morgannwg fenthyg iPads wedi\u2019u galluogi ar y rhyngrwyd o lyfrgelloedd lleol bron mor hawdd ag y byddent yn ei wneud mewn llyfr."}, {"text_idx": "#000015", "text": "\u201cRwy\u2019n credu mai egwyddor allweddol hyn i gyd yw y dylem ddylunio gwasanaethau cyhoeddus o amgylch anghenion y defnyddiwr terfynol, ac yn nodweddiadol bydd hyn yn golygu gwasanaeth sy\u2019n gweithio\u2019n ddigidol ond sydd hefyd yn diwallu anghenion defnyddwyr terfynol sydd wedi\u2019u gwahardd yn ddigidol, a dyna beth mae Llywodraeth Cymru eisiau gwneud.\u201d"}, {"text_idx": "#000017", "text": "\u201cMae technoleg yn rasio ymlaen. Daw llawer iawn o dda o newid a datblygu technoleg, yn amlwg, ond mae yna rai risgiau hefyd. Un o\u2019r risgiau hynny yw bod pobl, o bryd i\u2019w gilydd, yn cael eu gadael ar o\u0302l. Ni allwn adael i hynny ddigwydd. Hyderaf fod ein neges wedi\u2019i chlywed yma heddiw a byddwn yn cadw llygad barcud ar gamau cadarnach y Llywodraeth ar hyn mewn misoedd a blynyddoedd i ddod.\u201d"}, {"text_idx": "#000029", "text": "\u201cRwy\u2019n annog y rhai sydd mewn grwpiau sydd mewn perygl i wneud apwyntiad gyda\u2019u meddyg teulu lleol neu fynd i\u2019w fferyllfa gymunedol a chael y brechlyn ffliw am ddim. Mae\u2019n cymryd munud, yn para blwyddyn a gallai arbed bywyd. \u201d"}, {"text_idx": "#000032", "text": "AC Mo\u0302n yn mynd ar ei feic i gefnogi teithio llesol"}, {"text_idx": "#000034", "text": "Roeddynt yno i ymgyrchu am gynydd yn y gwariant ar deithio llesol yng Nghymru i \u00a320 y pen y flwyddyn ac i Lywodraeth Cymru roi strategaeth teithio llesol wedi\u2019i seilio ar dystiolaeth."}, {"text_idx": "#000036", "text": "Yn dilyn y daith beicio, bu Rhun ap Iorwerth yn annerch ymgyrchwyr o risiau\u2019r Senedd."}, {"text_idx": "#000037", "text": "\u201cFe wnes i wir fwynhau seiclo i\u2019r Senedd heddiw fel rhan o ddigwyddiad i hyrwyddo teithio llesol. Rydym eisoes yn ymwybodol o\u2019r buddiannau o deithio llesol \u2013 mae deithio llesol i\u2019r ysgol yn gallu cynyddu lefelau canolbwyntio plant hyd at 4 awr, er enghraifft, a buddiannau iechyd. Mae angen i ni nawr weld cynydd yn y gwariant ar deithio llesol er mwyn ei gwneud hi\u2019n haws ac yn fwy diogel i bobl allu gwneud siwrneai byr dyddiol ar droed neu ar feic.\u201d"}, {"text_idx": "#000041", "text": "Gwariais tair allan o\u2019r pum diwrnod yn Swyddfa Etholaeth Rhun ap Iorwerth yn Llangefni, lle ges i\u2019r cyfle i ysgrifennu llythyrau a chlywed cwynion a phroblemau etholwyr oedd yn dod i\u2019r swyddfa. Roedd hi\u2019n ddiddorol gweld bod rhaid i staff AS delio hefo amryw o broblemau, o rhai bach oedd yn gallu cael eu datrys yn hawdd, i bryderon yngly\u0302n a\u0302 materion pwysig fel canlyniad refferendwm yr UE, lle doedd dim atebion sydyn a hawdd. Dangosodd hyn i mi fod gwaith AC yn ei etholaeth yn bwysig, yn ogystal a\u0302\u2019i waith yn y Senedd."}, {"text_idx": "#000042", "text": "Gwariais y ddau ddiwrnod arall o\u2019r wythnos yn y cynulliad yng Nghaerdydd. Dyma oedd y rhan mwyaf cyffroes o fy wythnos profiad gwaith. Roedd y swyddfa yn brysur, a wnes i gyfarfod pobl oeddwn i ddim ond wedi gweld ar y teledu o\u2019r blaen, fel arweinydd Plaid Cymru, Leanne Wood. Ges i\u2019r cyfle i wylio sesiwn plenary yn y Senedd, a hefyd trafodaeth amdan ganlyniadau\u2019r refferendwm yr wythnos cynt. Ges i weld sut roedd pobl hefo safbwyntiau gwahanol iawn yn gallu trafod materion pwysig gan drio dod i gytundeb amdan beth i wneud nesaf i wneud y peth gorau i Gymru. Roedd o\u2019n ddiddorol gweld trafodaeth o fater mor bwysig yn cymryd lle tra roeddwn i yn gwylio, ac i weld sut mae trafodaeth yn y Senedd yn gweithio, a sut mae penderfyniadau yn cael eu gwneud. Roedd y galeri cyhoeddus yn llawn oherwydd pwysigrwydd y drafodaeth, ac roedd hi\u2019n amlwg iawn roedd gan bawb, yn cynnwys y cyhoedd, teimladau cryf am a mater oedd yn cael ei drafod"}, {"text_idx": "#000045", "text": "Roeddwn yn falch o fod yn lansiad y cerdyn newydd \u2018Bywyd Llangefni\u2019. Mae nifer o siopau lleol yn cymryd y cerdyn sy\u2019n annog pobl i siopa\u2019n lleol ac arbed arian ar yr un pryd. Rwy\u2019n gobeithio y bydd yn llwyddiant mawr i\u2019r busnesau a\u2019u cwsmeriaid fel ei gilydd."}, {"text_idx": "#000048", "text": "\u201cRwy\u2019n gwybod y gwnaiff y Prif Weinidog gytuno a\u0302 mi fod chwaraeon yn arf pwysig iawn o ran denu twristiaeth i Gymru, ac, o ran hynny o beth, tybed a wnaiff y Prif Weinidog gytuno a\u0302 mi y byddai rhoi cefnogaeth gynnar gan Lywodraeth Cymru i\u2019r cais i ddenu\u2019r Gemau\u2019r Ynysoedd i Ynys Mo\u0302n yn 2025 yn arf twristaidd pwysig iawn i\u2019r ynys."}, {"text_idx": "#000053", "text": "Roedd teimladau cryf yn Llangoed nos Wener (03/07/15) mewn Cyfarfod Cyhoeddus yn Neuadd y Pentref, lle daeth tua 200 o bobl i drafod dyfodol Haulfre. Roedd y cyfarfod cyhoeddus yn dilyn y penderfyniad gan Bwyllgor Gwaith y Cyngor ar ddydd Iau i fynd am opsiwn 2 a oedd i fynd allan i ymgynghori a allai arwain at benderfyniad i gau ym mis Hydref. Mae\u2019r ddau aelod Plaid Cymru lleol yn ward Seiriol wedi annog Pwyllgor Gwaith y Cyngor i fabwysiadu opsiwn 1 a oedd i fuddsoddi yn y cartref."}, {"text_idx": "#000054", "text": "Trefnwyd y cyfarfod gan y Cyng. Lewis Davies o Blaid Cymru gyda chefnogaeth ei gyd-gynghorydd yn Seiriol Carwyn Jones a\u2019r Aelod Cynulliad Rhun ap Iorwerth. Bu\u2019r tri chynrychiolwr etholedig yn annerch y cyfarfod cyhoeddus, gan siarad yn gryf o blaid gwneud y gwaith sy\u2019n ofynnol fel y nodir gan y Cyngor, gan nodi y dylai Haulfre aros ar agor nes bod gan y Cyngor strategaeth a darpariaeth yn yr ardal. Cafodd uwch swyddogion y cyngor a\u2019r Pwyllgor Gwaith eu gwahodd i\u2019r cyfarfod cyhoeddus i egluro eu gweledigaeth ar gyfer gofal oedolion hy\u0302n a\u2019u penderfyniad ar Haulfre, fodd bynnag, roedd y cyhoedd yn siomedig nad oeddent wedi troi i fyny i\u2019r cyfarfod."}, {"text_idx": "#000055", "text": "Roedd y cyfarfod a fynychwyd yn dda ac a oedd yn cynnwys amrywiaeth o bobl, gan gynnwys preswylwyr, staff, teuluoedd, Cynghorwyr Tref a Chymuned, gweithwyr gofal iechyd proffesiynol ynghyd a\u0302 llawer o drigolion o ar draws Ynys Mo\u0302n. Gwnaed llawer o sylwadau a chodwyd nifer o gwestiynau. Dywedodd un o drigolion Haulfre fod pobl yn ei chael hi\u2019n anodd cysgu gyda gofid ac yn llefain yn eu gwelyau. Cododd preswylydd arall o Haulfre y cwestiwn a oedd y Cyngor wedi cysylltu gyda\u2019r Comisiwn Elusennau am fod Haulfre wedi\u2019i sefydlu o ganlyniad i ewyllys \u2018at ddibenion elusennol\u2019?"}, {"text_idx": "#000056", "text": "Galwodd un teulu am i\u2019r Cyngor esbonio pam yr oedd arian a neilltuwyd ar gyfer y lifft yn Haulfre yn cael ei wario ar ofal cartref arall, ac aeth ymlaen i ofyn sut y gall y cyngor gyfiawnhau gwario swm chwe ffigur ar atgyweirio cloc Haulfre, ond ddim yn cytuno i wario arian ar y cartref ei hun? Roedd llawer o\u2019r siom o\u2019r llawr ynghylch pam nad oedd yr Awdurdod wedi mynd i\u2019r afael a\u0302\u2019r problemau iechyd a diogelwch a tha\u0302n dros y blynyddoedd a beth oedd y lleiafswm oedd angen ei wario ar yr adeilad? Yn bryderus, nododd gweithwyr gofal iechyd proffesiynol nad ydynt wedi gallu cyfeirio cleifion at Haulfre ers misoedd, a oedd yn syfrdanu llawer gan fod 6 ystafell wag yn y cartref."}, {"text_idx": "#000059", "text": "\u201cCodwyd nifer o gwestiynau yn y cyfarfod cyhoeddus llawn yn Llangoed nos Wener. Mae dinasyddion a threthdalwyr Ynys Mo\u0302n angen y lefel uchaf posibl o dryloywder ac ymatebion manwl, ac rydym yn disgwyl atebion manwl llawn yn y pythefnos nesaf\u201d"}, {"text_idx": "#000063", "text": "\u201cMae Haulfre yn cynnig gwasanaeth hanfodol i bobl y rhan yma o Ynys Mo\u0302n. Yr ydym i gyd yn cefnogi moderneiddio gwasanaethau, ond ni allwn wneud i ffwrdd a\u0302\u2019r cyfleusterau presennol yn Haulfre hyd nes bydd darpariaeth gofal newydd yn ei le \u2013 un ai ar safle Haulfre neu gerllaw. Anfonwyd neges glir iawn i\u2019r awdurdod lleol o\u2019r cyfarfod cyhoeddus hwn. \u201c"}, {"text_idx": "#000074", "text": "Wrth ymateb i\u2019r cyhoeddiad bod \u2018Lloyds Bank\u2019..."}]